Indhold

# Opdatér udvidelser

Klik på knappen Søg efter opdateringer i dialogen Udvidelser for at tjekke for opdateringer på nettet for alle installerede udvidelser. For kun at søge efter opdateringer for de markerede udvidelser, højreklik for at åbne kontekstmenuen og vælg Opdatér.

For at tilgå denne kommando...

Vælg Funktioner ▸ Udvidelser, klik på knappen Søg efter opdateringer.

Når du klikker på knappen Kontroller for opdateringer eller vælger kommandoen Opdatér, vil dialogen Opdatér Udvidelser vise sig og straks undersøge, om der er tilgængelige opdateringer.

Mens der kontrolleres for opdateringer, ser du en indikator. Afvent oplysninger i dialogen eller klik på Annullér for at stoppe opdateringskontrollen.

Hvis ingen opdateringer er tilgængelige, fortæller meddelelsen i dialogen, at der ikke er opdateringer. Luk dialogen.

Hvis der er nye opdateringer, kan opdateringerne blive installeret automatisk, eller du skal bekræfte med en handling:

Dialogen til opdatering af udvidelser kan indeholde punkter, som ikke kan vælges, og derfor kan en automatisk opdatering ikke udføres.

- Afhængigheder er ikke opfyldt (opdateringen behøver flere eller nyere filer, som skal installeres).

- Utilstrækkelige brugerrettigheder (dialogen Udvidelser var startet fra menuen, men delte udvidelser kan kun ændres, når LibreOffice ikke kører, og kun af en bruger med tilstrækkelige rettigheder). Se dialogen Udvidelser for detaljer.

- En manuel opdatering er nødvendig.

Når du klikker på knappen Hent og installer, vises dialogen Hent og installer.

Alle udvidelser, som kan overføres direkte, er nu overført. Fremgangen ses i dialogen Hent og installer. Hvis en udvidelse ikke kan overføres, vises en besked. Operationen fortsætter for de øvrige udvidelser.

Nogle udvidelser kan være markeret med teksten "browserbaseret opdatering". Disse udvidelser kan ikke hentes med dialogen Udvidelser. En webbrowser må åbnes for at hente udvidelses-opdateringen fra en bestemt hjemmeside. Hjemmesiden kan kræve yderligere brugerhandlinger for at udvidelsen hentes. Efter hentning må du installere udvidelsen manuelt, for eksempel ved at dobbeltklikke på udvidelsens ikon i et filvindue.

For udvidelser markerede som "browserbaseret udvidelse" vil dialogen Udvidelser åbne din webbrowser på den tilhørende hjemmeside. Dette sker når du lukker dialogen, efter hentning af eventuelle andre udvidelses-opdateringer. Hvis der ikke er nogen udvidelser som kan hentes direkte, så bliver webbrowseren startet umiddelbart.

Når den sidste udvidelse er overført, begynder installationen. Først fjernes alle eksisterende udvidelser, hvor der er en opdatering. Derefter installeres de opdaterede tilføjelser. Hvis der opstår fejl, vil der blive vist en fejlmeddelelse, men installationen fortsætter.

Hvis alle opdateringer er behandlet, viser dialogen Hent og installer, at den er færdig. Du kan afbryde processen ved at klikke på knappen Afbryd opdatering.

## Vis alle Opdateringer

Som udgangspunkt er kun de udvidelser, der kan downloades, vist i dialogen. Marker Vis alle opdateringer for også at se andre udvidelser og fejlmeddelelser.

Relaterede emner

Dialogen Udvidelser

Støt os venligst!