Indhold

# Elementer (tabeloversigt)

Angiv formatet for elementerne i en tabeloversigt.

For at tilgå denne kommando...

Vælg Indsæt ▸ Indholdsfortegnelse og register ▸ Indholdsfortegnelse, stikordsregister eller litteraturliste ▸ (fanebladet) Elementer (når Tabelfortegnelse er den valgte type)

### Niveau

Vælg niveauet, som du vil definere.

En tabeloversigt har kun ét indeksniveau.

### Struktur og formatering

Strukturlinjen viser koden for indholdsfortegnelsen til det valgte overskriftsniveau. For at ændre udseendet af et overskriftsniveau kan du indtaste koder eller tekst i de tomme bokse på denne linje. Du kan også klikke i en tom boks eller på en kode, og så klikke på en kodeknap.

- Du kan slette en kode fra Struktur-linjen ved at klikke på koden og derefter trykke på Slet-tasten på dit tastatur.

- For at erstatte en kode fra Strukturlinjen, klik koden, og klik så på en kodeknap.

- For at tilføje en kode til Strukturlinjen, klik i en tom boks, og klik så på en kodeknap.

#### Elementtekst (E)

Indsætter teksten for det valgte element.

#### Tabulatorstop (T)

Indsætter et tabulatorstop. For at føje indledende prikker til tabulatorstoppet skal du markere et tegn i feltet Fyldtegn. For at ændre placeringen af tabulatorstoppet skal du indtaste en værdi i feltet Tabulatorposition eller markere afkrydsningsfeltet Højrejusteret.

#### Sidetal (#)

Indsætter sidenummeret for elementet.

#### Overskriftsinformation (HI)

Indsætter overskriftsinformation som overskriftsnummer eller overskriftsindhold. Klik på ikonet HI for at vælge, hvilken information der skal vises.

#### Hyperlink (HR og HS)

Opretter et hyperlink for den del af elementet, som du omslutter af åbnings- (LS) og afslutnings- (LE) hyperlinkmærker (tags). På strukturlinjen, klik på det tomme felt foran den del, som du vil oprette et hyperlink for, og klik derefter på denne knap. Klik i det tomme felt efter den del, som du vil kæde til, og klik så denne knap igen. Alle hyperlinks skal være unikke.

#### Alle

Tilknytter den aktuelle indstilling til alle niveauer uden at lukke dialogen.

#### Tegntypografi

Specificér en tegntypografi for det markerede ikon i Struktur.

#### Redigér

Åbner en dialog, hvor du kan redigere den valgte tegntypografi.

De næste tre indstillinger er tilgængelige når ikonet T er valgt.

#### Fyldtegn

Vælg det tegn, som du ønsker at vise frem til tabulatorstoppet.

#### Tabulatorposition

Indtast den afstand, som skal efterlades mellem venstre sidemargen og tabulatorstoppet.

#### Højrejusteret

Justerer tabulatorstoppet til højre sidemargen.

De næste to indstillinger er tilgængelige når ikonet HI er valgt.

#### Overskriftsinformation

Vælg overskriftsinformationen som skal inkluderes i indekselementet.

#### Vis op til niveau

Skriv det maksimale antal niveauer af overskriftsnummeret, som skal vises. Vælg for eksempel "3" for at vise op til tre niveauer. Hvis overskriftsnummeret har færre end tre niveauer, bliver det faktiske nummer vist.

### Format

#### Tabulatorernes position relativ til indrykningen fra afsnitstypografien

Placerer tabulatorstoppet i forhold til værdien "indryk fra venstre" defineret i den afsnitstypografi, der er valgt på fanebladet Typografier. Ellers bliver tabulatorstoppet placeret relativt til venstre tekstmargen.

Støt os venligst!